Document ID: 31998R0743

ΚΑΝΟΝΙΣΜΟΣ (ΕΚ) αριθ. 743/98 ΤΗΣ ΕΠΙΤΡΟΠΗΣ της 2ας Απριλίου 1998 για τροποποίηση του κανονισμού (ΕΚ) αριθ. 370/98 με τον οποίο θεσπίζονται έκτακτα μέτρα στήριξης της αγοράς στον τομέα του χοιρείου κρέατος στη Γερμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εκδήλωσης της κλασικής πανώλης των χοίρων σε ορισμένες παραγωγικές περιοχές της Γερμανίας, αυτό το κράτος μέλος έλαβε έκτακτα μέτρα στήριξης της αγοράς του χοιρείου κρέατος με τον κανονισμό (ΕΚ) αριθ. 370/98 της Επιτροπής (3) 7
ότι είναι σκόπιμο, λόγω της εξακολούθησης της ισχύος των κτηνιατρικών και εμπορικών περιορισμών στις εν λόγω περιοχές, να αυξηθεί ο αριθμός των χοιριδίων και νεαρών χοιριδίων τα οποία είναι δυνατόν να παραδίδονται στις αρμόδιες αρχές, επιτρέποντας έτσι την εξακολούθηση της ισχύος των εκτάκτων μέτρων, αρχής γενομένης από τις 18 Μαρτίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 370/98 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Μαρτίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Απριλίου 1998.

Labels: 18
17
19
6